ผมคลำพบก้อนที่คอ1ก้อนครับน่าจะเป็นมาไม่น่าจะเกินสองสามวันซึ่ง สองสามวันนี้ผมมีอาการเจ็บคอ คออักเสพ มีน้ำมูก แต่ไม่มีมีไข้ครับ แบบนี้มีอาการผิดปกติหรือเปล่าครับ ขอขอบ คุณล่วงหน้าครับผม
สวัสดีค่ะ ก้อนที่คอด้านซ้าย อาจเป็น1. ต่อมน้ำเหลืองโต ซึ่งอาจกดเจ็บได้ มักเกิดจากการติดเชื้อบริเวณใกล้เคียง เช่น มีฟันผุ เหงือกอักเสบ มีแผลในปาก เป็นไข้หวัด มีคอหอยหรือทอนซิลอักเสบ หูชั้นนอกอักเสบ เป็นต้น2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย3. ก้อนซีสต์ (หรือก้อนถุงน้ำ) แต่ก้อนจะคลำได้คอนข้างนิ่ม ขยับได้เล็กน้อย กดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่น ก้อนเนื้องอกไขมัน เป็นต้น5. ก้อนของต่อมไทรอยด์ แต่จะอยู่บริเวณตรงกลางของลำคอ และก้อนจะขยับได้ตามการกลืน6. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีด ร่วมด้วยหากก้อนเพิ่งเป็นมา 2-3 วัน และกำลังมีอาการเจ็บคอ มีน้ำมูกอยู่ (ซึ่งน่าจะเป็นอาการไข้หวัด) ก็น่าจะเป็นต่อมน้ำเหลืองที่โต ดังนั้น แนะนำควรสังเกตไปก่อน เมื่อไข้หวัดหาย ต่อมน้ำเหลืองก็น่าจะค่อยๆ ยุบลงค่ะ โดยอาจใช้เวลาหลายสัปดาห์ได้ อย่างไรก็ตาม หากอาการไข้หวัดหายไป แต่ก้อนกลับโตขึ้น หรือมีจำนวนมากขึ้น ก็ควรไปพบแพทย์เพื่อตรวจค่ะในเบื้องต้น ควรลองตรวจ ATK เพื่อให้แน่ใจว่าอาการเจ็บคอและมีน้ำมูก ไม่ได้เป็นอาการของโรคโควิด 19 หากตรวจไม่พบ ก็ให้ดูแลตามอาการได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่หรืออยู่ใกล้ผู้ที่สูบบุหรี่ งดดื่มแอลกอฮอล์ หลีกเลี่ยงการโดนลม โดนฝน และการอยู่ในที่ที่อากาศเย็น ทานยาบรรเทาตามอาการ เช่น ยาลดน้ำมูก เช่น chlorpheniramine (CPM), loratadine เป็นต้น